पिछले एक महीने के दौरान दहलन की कीमतों में 3 से 5 फीसदी तक की गिरावट आई है। फिलहाल अरहर के दाम 3,500-3,600 रुपये प्रति क्विंटल के बीच चल रहे हैं जबकि एमएसपी 5,600 रुपये प्रति क्विंटल है। हालांकि इसके उलट व्यापारियों ने अफ्रीका से 1,800-1,900 रुपये प्रति क्विंटल की लागत पर इसका आयात करना शुरू कर दिया है। चूंकि म्यांमार से इसकी आयात लागत 2,800-2,900 रुपये प्रति क्विंटल बैठती है इसलिए व्यापारी अफ्रीका की अरहर को भी इसी कीमत पर बेच रहे हैं जबकि उसकी गुणवत्ता म्यांमार की तुलना में कमतर है। हाजिर बाजार में दालों की अन्य किस्मों के दामों का भी यही हाल है। यहां उनके दाम एमएसपी की तुलना में 30-40 फीसदी कम बोले जा रहे हैं।